MT
C 165/40
Il-Ġurnal Uffiċjali tal-Unjoni Ewropea
19.4.2022
— F’dan ir-rigward, huwa rrilevat li l-limitazzjonijiet introdotti ma jirrelatawx mar-raġunijiet ta’ saħħa pubbliku u l-effettività u li n-neċessità tagħhom ma ġietx ipprovata. 4.
Ir-raba’ motiv huwa bbażat fuq ksur tad-drittijiet fundamentali tal-Karta tal-ugwaljanza fid-dritt (Artikolu 20) u tad-dritt għal nondiskriminazzjoni (Artikolu 21) u d-drittijiet relatati taħt il-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali (KEDB) bl-introduzzjoni, mingħajr bażi xjentifika, tad-differenza fit-trattament bejn persuni li huma kompletament imlaqqma u dawk li rċevew id-doża tal-booster. 5.
Il-ħames motiv huwa bbażat fuq difett ta’ kompetenza ratione materiae — F’dan ir-rigward, ir-rikorrenti jinvokaw il-prinċipju ta’ attribuzzjoni u l-Artikoli 5 u 168 TFUE peress li la l-Kummissjoni u lanqas l-Unjoni ma għandhom il-kompetenza li jieħdu miżuri li jimponu l-vaċċin, anki indirettament, taħt piena li ċ-ċertifikat tal-vaċċin jintilef awtomatikament 270 jum wara t-tkomplija tal-iskeda vaċċinali. 6.
Is-sitt motiv huwa bbażat fuq ksur tad-drittijiet fundamentali tal-Karta dwar il-libertà (Artikolu 6); il-ħajja privata u tal-familja (Artikolu 7); id-dinjità tal-bniedem (Artikolu 1) u l-integrità tal-persuna (Artikolu 3), u tad-drittijiet korrispondenti tal-KEDB minħabba l-obbligu tal-vaċċin indirett bid-doża ta’ tfakkira taħt piena li jintilef iċ-ċertifikat tal-vaċċin. 7.
Is-seba’ motiv huwa bbażat fuq użu ħażin tal-poter. — F’dan ir-rigward, ir-rikorrenti jinvokaw il-ksur tal-Artikolu 18 tal-KEDB minħabba li r-regolament ifittex għan differenti minn dak li kien previst, dak tal-obbligu vaċċinali dirett bid-doża ta’ tfakkira taħt piena li ċ-ċertifikat tal-vaċċin jintilef awtomatikament.
(1) (2)
Regolament Delegat tal-Kummissjoni (UE) 2021/2288 tal-21 ta’ Diċembru 2021 li jemenda l-Anness tar-Regolament (UE) 2021/953 tal-Parlament Ewropew u tal-Kunsill fir-rigward tal-perjodu ta’ aċċettazzjoni taċ-ċertifikati tat-tilqim maħruġa fil-format taċ-Ċertifikat COVID Diġitali tal-UE li jindika t-tlestija tas-serje primarja tat-tilqim (ĠU 2021, L 458, p. 459).
Regolament (UE) 2021/953 tal-Parlament Ewropew u tal-Kunsill tal-14 ta’ Ġunju 2021 dwar qafas għall-ħruġ, għall-verifika u għall-aċċettazzjoni ta’ ċertifikati COVID-19 interoperabbli tat-tilqim, tat-testijiet u tal-fejqan (Ċertifikat COVID Diġitali tal-UE) għall-faċilitazzjoni tal-moviment liberu waqt il-pandemija tal-COVID-19 (Ġu 2021, L 211, p. 1).
Rikors ippreżentat fit-22 ta’ Frar 2022 – Transgourmet Ibérica vs EUIPO – Aldi (Gourmet) (Kawża T-102/22) (2022/C 165/48) Lingwa tar-rikors: l-Ingliż Partijiet Rikorrent: Transgourmet Ibérica, SAU (Gerona, Spanja) (rappreżentanti: C. Duch Fonoll u I.
Osinaga Lozano, avukati) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: Aldi GmbH & Co. KG (Mülheim an der Ruhr, il-Ġermanja) Informazzjoni dwar il-proċedimenti quddiem l-EUIPO Proprjetarju tat-trade mark kontenzjuża: il-parti l-oħra quddiem il-Bord tal-Appell Trade mark kontenzjuża kkonċernata: it-trade mark figurattiva tal-Unjoni Ewropea “Gourmet” – Trade mark tal-Unjoni Nru 8 143 653 Proċedimenti quddiem l-EUIPO: proċedimenti għal dikjarazzjoni ta’ invalidità Deċiżjoni kkontestata: id-deċiżjoni tat-Tieni Bord tal-Appell tal-EUIPO tal-14 ta’ Diċembru 2021 fil-Każ R 862/2021-2 Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata kollha kemm hi; — tibgħat lura l-każ quddiem il-Bord tal-Appell sabiex huwa jagħti deċiżjoni definittiva u